Foto’s: Zuma as president ingehuldigVerbyvlug tydens die seremonie Foto: Antoine de Ras/Independent Newspapers/Pool Nog foto’s volg onderaan die berig. President Jacob Zuma het Saterdag gesê hy voel geëerd om Suid-Afrika vir nog vyf jaar te lei. “Ek is geëerd om vandag hier voor julle te staan en die mandaat te aanvaar,” het Zuma tydens sy inhuldigingseremonie as president by die Uniegebou in Pretoria gesê. “Dit is 20 jaar van vryheid en 20 jaar sedert [voormalige president] Nelson Mandela by dieselfde amfiteater sy eed gesweer het.” Hoofregter Mogoeng Moegoeng het Zuma as president van die land ingesweer. ŉ 21 geweer-saluut is daarna gevuur en die weermagorkes het die volkslied gespeel. Die lugmag het ook ŉ indrukwekkende vertoning gehou.